Pranas Jaciunskas

Pranas Jaciunskas (g. 1952 m. rugsėjo 25 d. Seimeniškėse, Alytaus raj.) – vadybininkas, Lietuvos ir Alytaus miesto politinis bei visuomenės veikėjas.

 Biografija 
1975 m. baigė Lietuvos žemės ūkio akademiją, įgijo inžinieriaus elektriko specialybę. 1999–2002 m. mokėsi Kauno technologijos universitete, įgijo vadybos magistro kvalifikaciją.

1975–1977 m. Marijampolės žemės ūkio įmonės vyriausiasis energetikas. 1977–1979 m. tarnavo armijoje. 1979–1987 m. Alytaus eksperimentinio namų statybos kombinato MPP gamyklos energetikas. 1987–1990 m. Alytaus chemijos gamyklos vyriausiasis energetikas. 1990–1991 m. Alytaus eksperimentinio namų statybos kombinato valymo įrengimų viršininkas. 1991–1992 m. Alytaus valstybinės komunalinės įmonės generalinis direktorius. 1993–1996 m. uždarosios akcinės bendrovės užsienio kapitalo įmonės „Burma“ direktorius. 1997–2001 m. Alytaus apskrities viršininko pavaduotojas. 2001–2005 m. Vilniaus prekybos pramonės ir amatų rūmų Alytaus filialo direktorius. 2006–2012 m. AB Bankas Snoras Alytaus filialo direktoriushttps://www.vrk.lt/statiniai/puslapiai/rinkimai/416_lt/Kandidatai/Kandidatas67349/Kandidato67349Biografija.html.

2013–2016 m. Alytaus energinio efektyvumo didinimo agentūros direktoriushttps://alytusplius.lt/naujienos/dar-vienos-savivaldybes-istaigos-vadovas-neteks-darbohttp://www.alytus.lt/naujienos/-/asset_publisher/WItoiZf6GhA3/content/bus-likviduota-alytaus-energinio-efektyvumo-didinimo-agentura/pop_up?_101_INSTANCE_WItoiZf6GhA3_viewMode=print .

1990–1995 m. Alytaus miesto tarybos deputatas, 1995–2011 m. Alytaus miesto savivaldybės tarybos narys. 1995–1997 m. Miesto plėtros komiteto pirmininkas, 2003 m. pirmininko pavaduotojas, 2002 m. Privatizavimo komisijos pirmininkas.

Nuo 1993 m. Tėvynės sąjungos narys, nuo 1995 m. Tėvynės sąjungos Alytaus skyriaus pirmininko pavaduotojas, nuo 2000 m. Alytaus apskrities koordinacinės tarybos pirmininkas, nuo 2003 m. Tėvynės sąjungos vykdomasis sekretorius, 2003 m. Vilniaus – Dzūkijos regiono koordinacinės tarybos pirmininkas.

Žmona – Danutė. Augina dukteris Neringą ir Dovilę.

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai .

 Išnašos 

Kategorija:Alytaus politikai
Kategorija:Lietuvos prekybos rūmų darbuotojai